
Na osnovu člana 20a. Zakona o radu („Službene novine Federacije BiH“, br. 26/16, 89/18, 44/22 i 39/24), člana 4. Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, br. 4/19, 4/20, 11/20 i 5/21), člana 5. Pravilnika o radu Javne ustanove Veterinarski zavod Tuzlanskog kantona Tuzla, broj: 02-177/25 od 09.05.2025. godine, te Odluke o potrebi prijema u radni odnos, broj: 01-393-01/26 od 09.10.2026. godine i Saglasnosti Ministarstva poljoprivrede, šumarstva i vodoprivrede Tuzlanskog kantona, broj: 04/1-30-030111-1/26 od 20.10.2026. godine. godine, direktor Javne ustanove Veterinarski zavod Tuzlanskog kantona Tuzla, raspisuje:

J A V N I  O G L A S
za prijem radnika u radni odnos na neodređeno vrijeme
I
Javni oglas se raspisuje za radno mjesto:
1. Rukovodilac administrativnih i finansijsko i računovodstvenih poslova .........1 izvršilac
      
II
Kandidati koji se prijavljuju na javni oglas potrebno je da ispunjavaju opće i posebne uslove i to:
Opći uslovi za prijem u radni odnos: 
a) da je kandidat državljanin Bosne i Hercegovine, 
b) da je kandidat stariji od 18 godina,
c) da je psihofizički i zdravstveno sposoban.
Posebni uslovi za prijem u radni odnos: 
- Završen Ekonomski fakultet, VII stepen stručne spreme ili visoko obrazovanje I i II ciklusa Bolonjskog sistema studiranja koje se vrednuje sa najmanje 240 ECTS bodova; 
- Najmanje 3 (tri) godine radnog iskustva u struci;


III
Kratak opis poslova za radno mjesto “Rukovodilac administrativnih i finansijsko i računovodstvenih poslova”:

· Učešće u implementaciji sistema upravljanja prema zahtjevima važećeg standarda  BAS EN ISO/IEC 17025:2018, te u postupcima održavanja i kontinuiranog poboljšavanja upravljanja;
· Organizuje i vodi opšte, ekonomske finansijske i računovodstvene poslove Zavoda;
· Knjiženje poslovnih promjena na kontima glavne knjige u skladu sa MSFI, zakonom o računovodstvu i prema važećem kontnom okviru;
· Knjiži analitičke i sintetičke naloge;
· Sastavljanje godišnjih obračuna;
· Obračun plaća i drugih naknada zaposlenicima, Ugovora o povremenim i privremenim poslovima, autorskih honorara, sastavljanje i dostavljanje propisanih izvještaja  nadležnim organima;
· Obračun amortizacije stalnih sredstava i sravnjenje s popisom;
· Izrada izvještaja o poslovanju;
· Saradnja s revizorom prilikom vršenja revizije finansijskih izvještaja;
· Praćenje i kontroliranje poslova fiskalizacije;
· Pripremanje i učešće u izradi planova poslovanja i drugih informacija; 
· Odlaganje i čuvanje finansijsko računovodstvene dokumentacije;
· Odgovornost za pravilnu primjenu materijalno finansijskih propisa iz oblasti poslova koje obavlja;
· Kontroliše izdate i primljene instrumente plaćanja;
· Odgovornost za saradnju sa bankama (krediti, elektronsko bankarstvo);
· Proučavanje propisa i stručne literature iz oblasti materijalno finansijskog poslovanja;
· Vodi evidenciju bolovanja i podnosi zahtjev za refundaciju;
· Vrši obračun i podnosi e-PDV-e prijavu i elektronsku prijavu knjige KUF-a i KIF-a;
· Podnosi mjesečne, kvartalne i godišnje izvještaje Poreznoj upravi, Upravi za indirektno oporezivanje, Zavodu za statistiku i ostalim institucijama;
· Vodi računa o likvidnosti, usaglašavanju dugovanja i potraživanja sa kupcima i naplati potraživanja od kupaca;
· Izrađuje i evidentira ugovore sa kupcima i dobavljačima;
· Učestvuje u izradi tenderske dokumentacije;
· Izrada plana javnih nabavki;
· Istraživanje tržišta za javnu nabavku;
· Izrada dokumentacije za javne nabavke;
· Izrada tenderske dokumentacije;
· Rad u sistemu e-nabavke i objavljivanje potrebnih akata na portalu javnih nabavki;
· Podnošenje izvještaja o provedenim postupcima Agenciji za javne nabavke;
· Davanje drugih preporuka vezanih za provođenje postupaka javnih nabavki;
· Obaveza obavještavanja Ureda za borbu protiv korupcije i upravljanje kvalitetom Tuzlanskog kantona o početku, odnosno o prestanku obavljanja javne funkcije nosioca javne funkcije u roku od 15 dana od dana početka odnosno prestanka obavljanja javne funkcije. (U skladu sa odredbama Zakona o prijavljivanju, porijeklu i kontroli imovine izabranih dužnosnika, nosilaca izvršnih funkcija i savjetnika (Službene novine Tuzlanskog kantona broj 22/21)).
· Obavlja i ostale poslove po nalogu direktora.

IV
Kandidati su dužni dostaviti uredno popunjen i potpisan PRIJAVNI OBRAZAC, koji mogu preuzeti na web stranici Javne ustanove Veterinarski zavod Tuzlanskog kantona Tuzla. 
Uz prijavni obrazac kandidat je dužan priložiti slijedeću dokumentaciju, kao dokaz o ispunjavanju općih i posebnih uslova:
· Uvjerenje o državljanstvu ne starije od šest mjeseci (rok se računa od dana izdavanja uvjerenja od nadležnog organa do dana predaje prijave na javni oglas),
· Izvod iz matične knjige rođenih,
· Diplomu o završenom odgovarajućem stepenu stručne spreme (Kandidat koji je visoko obrazovanje stekao po Bolonjskom sistemu studiranja, uz diplomu dostavlja i dodatak diplomi, a u skladu sa važećim zakonskim propisima. Iznimno, samo u slučaju da visokoškolska ustanova dodatak diplomi nije uopće izdavala ni za jednog diplomca, kandidat je dužan da uz diplomu dostavi uvjerenje visokoškolske ustanove da dodatak diplomi nije uopće izdat, niti za jednog diplomca. Kandidat  koji je fakultet završio izvan Bosne i Hercegovine, odnosno koji je diplomu stekao u nekoj drugoj državi nakon 06.04.1992. godine, u obavezi je dostaviti ovjerenu kopiju nostrificirane/priznate diplome, u skladu sa važećim zakonskim propisima),
· Potvrdu/uvjerenje o radnom iskustvu u struci koje je stečeno nakon sticanja traženog stepena stručne spreme (kao dokaz o radnom iskustvu u struci prihvatit će se isključivo jedan od sljedećih dokumenata: potvrda ili uvjerenje poslodavca ili poslodavaca kod kojih je kandidat radio ili radi, koja moraju biti precizna i detaljna, odnosno koja sadrže podatke na kojim je poslovima kandidat radio – naziv radnog mjesta, sa kojom stručnom spremom su obavljani poslovi, koliko dugo je obavljao navedene poslove, naveden jasno precizan period radnog angažovanja na tim poslovima ili uvjerenje o činjenicama iz matične evidencije nadležne poreske uprave, odnosno nadležne institucije za penzijsko i invalidsko osiguranje, uz obavezno dostavljanje potvrde u kojoj će šifre zanimanja iz uvjerenja biti razjašnjene, tako da se na osnovu ovih dokumenata može utvrditi da li je kandidat radio na poslovima za koje se traži određena stručna sprema i koliko dugo, odnosno da posjeduje traženo radno iskustvo.),

Traženi dokazi iz javnog oglasa moraju biti priloženi u originalu ili ovjerenoj fotokopiji.

Kandidati koji ostvaruju pravo po osnovu Zakona o dopunskim pravima branilaca i članova njihovih porodica – treći prečišćeni tekst („Službene novine Tuzlanskog kantona“, broj: 8/26) i Pravilnika o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona („Službene novine Tuzlanskog kantona“, broj: 9/14 i 6/15), potrebno je da, pored obavezne dokumentacije, uz prijavu dostave i dokaze o ispunjavanju uslova iz navedenog Zakona i Pravilnika (popis dokumentacije kojom se dokazuje status branilaca i članova njihovih porodica nalazi se na web stranici Javne ustanove Veterinarski zavod Tuzlanskog kantona Tuzla) i uvjerenje nadležne službe za zapošljavanje (koje nije starije od 15 dana od dana objavljivanja ovog javnog oglasa) kojim se dokazuje da se nalazi na evidenciji kao nezaposlena osoba. Navedena dokumentacija dostavlja se u originalu ili ovjerenoj fotokopiji.
V
Prijave sa traženim dokazima dostavljaju se u zatvorenoj koverti na adresu:
· JAVNA USTANOVA VETERINARSKI ZAVOD TUZLANSKOG KANTONA TUZLA, 2. Tuzlanske brigade broj 28, 75000 Tuzla, sa naznakom ''Prijava na javni oglas za prijem u radni odnos - NE OTVARAJ“

Rok za podnošenje prijava na javni oglas je 8 (osam) dana od dana posljednjeg objavljivanja. Javni oglas će biti objavljen u dnevnom listu Večernji list BH d.o.o. i web stranici Javne ustanove Veterinarski zavod Tuzlanskog kantona Tuzla i dostavljen Službi za zapošljavanje Tuzlanskog kantona. 
VI
Neuredne, nepotpune i neblagovremene prijave Komisija će odbaciti zaključkom, koji se dostavlja na adresu podnosioca prijave, uz navođenje razloga zašto pristigla prijava nije ispravna.
Kandidati čije su prijave uredne, potpune i blagovremene imaju pravo učešća u procesu izbora kandidata. Izbor kandidata vrši se na osnovu rang liste, koja sadrži bodove kandidata ostvarene na prethodnoj provjeri radnih sposobnosti (pismeni i usmeni ispit).
Izabrani kandidat će biti u obavezi da najkasnije u roku od 5 dana od dana konačnosti odluke  o izboru, dostavi ljekarsko uvjerenje kao dokaz psihofizičke i zdravstvene sposobnosti.
Sa izabranim kandidatom  po ovom javnom oglasu zaključit će se ugovor o radu na neodređeno vrijeme, bez probnog rada.

Sistema upravljanja kvalitetom JU Veterinarski zavod TK je usklađen prema normi ISO 9001:2015

